stanford-oval/wikipedia huggingface dataset:
Falémé (kunta)

| Falémé |
| --- | --- |
 Dibolista Kidiraan johtavalla sillalla.
 Falémé
 Koordinaatit: 14°27′27″N, 12°12′0″W 
Valtio:  Mali
Alue:  Kayesin alue
Piiri:  Kayesin piiri
Hallinto:  
 – Hallinnon tyyppi:  maalaiskunta
Väkiluku (2009):  10 200
Infobox OKVirheellinen NIMI-arvo: 
Falémé on maalaiskunta Kayesin alueen Kayesin piirissä Malissa. Sen keskuskylä Diboli sijaitsee Faléméjoen rannalla noin 95 kilometriä Kayesista länteen. Kunnassa on 10 200 ja keskuskylässä 3 600 asukasta (vuonna 2009).
Falémén kunta rajoittuu pohjoisessa Kayesin piirin Féguin ja Sonyn, idässä Kéméné Tambon ja kaakossa Samé Diomgoman kuntiin sekä muissa ilmansuunnissa Senegaliin. Alue on pinnanmuodostukseltaan etupäässä tasankoa. Pohjoisessa ja keskiosassa kohoavat Guidibinén ja Galanguidén kukkulat. Länsirajalla virtaavat Falémé ja sen sivujoki Sanoukollé. Ilmasto on sudanilais-sahelilainen.
Kuntaan kuuluu kahdeksan kylää. Asukkaat ovat soninkeja, fulbeja, bambaroita, mandinkoja, khasonkoja ja maureja. Vallitseva uskonto on islam.
Dibolin kautta kulkevat Dakarin–Nigerin rautatie ja Bamakosta Senegalin puolelle Kidiraan johtava maantie RN1. Seudun pääelinkeino on maatalous. Tärkeimmät viljelykasvit ovat hirssi, maissi, durra, okra, maapähkinä ja vihannekset. Kotieläimiä ovat lampaat, vuohet, aasit ja vähäisessä määrin hevoset. Lisäksi harjoitetaan kalastusta, käsityöammatteja ja kaupankäyntiä.
Kunnassa toimii seitsemän alakoulua, kaksi yläkoulua, seitsemän koraanikoulua ja kolme lukutaitokeskusta. Dibolissa ja Dakassenoussa on terveyskeskukset. Vesihuolto käsittää kaivoja, porakaivoja ja yhden vesijohtoverkon.
Vilkkaasta rajaliikenteestä huolimatta kunnassa ei ole matkailukohteita tai -palveluja.
Eva Arndt-Riise

| Mitalit> Maa:   Tanska.Naisten uinti. Olympialaiset  | Mitalit> Maa:   Tanska.Naisten uinti. Olympialaiset  | Mitalit> Maa:   Tanska.Naisten uinti. Olympialaiset  | Maa:   Tanska> Naisten uinti. |
| --- | --- | --- | --- |
|  Hopeaa | Lontoo 1948 | 4×100 m vapaauintiv. |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 1938 | 4×100 m vapaauintiv. |  |
Eva Johanne Riise (o.s. Arndt, 27. marraskuuta 1919 Aarhus – 18. kesäkuuta 1993 Gjesing) oli tanskalainen uimari, olympiamitalisti ja Euroopan mestari.
Riise saavutti 4×100 metrin vapaauintiviestissä olympiahopeaa Lontoossa 1948. Hän kilpaili jo Berliinin kesäolympialaisissa 1936. 4×100 metrin vapaauintiviestissä Riise, tuolloin vielä Arndt, voitti myös Euroopan mestaruuden Lontoossa 1938. Lontoon EM-kilpailujen viestivoiton aika oli maailmanennätys, joka kesti vuoteen 1952 saakka.
Aiheesta muualla

Eva Arndt-Riise Kansainvälinen olympiakomitea. (englanniksi)
Filiskos

Filiskos (m.kreik. Φιλίσκος, lat. Philiscus) on antiikin kreikkalainen nimi, joka voi viitata seuraaviin henkilöihin:
Filiskos Aiginalainen (300-luku eaa.), kyynikkofilosofi
Filiskos Ateenalainen (400/300-luku eaa.), komediakirjailija
Filiskos Korkyralainen (200-luku eaa.), tragediakirjailija
Filiskos Miletoslainen (300-luku eaa.), reettori
Filiskos Rhodoslainen (100-luku eaa.), kuvanveistäjä, Rooman Apollo Sosianuksen temppelin veistosten tekijä
Filiskos Thessalialainen (100/200-luku), sofisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Filiskos”, voi hakea sivunnimihaulla, laajalla sivunnimihaulla tai tekstihaulla.
Fernando Poe Jr.

Fernando Poe Jr. filippiiniläisessä postimerkissä vuonna 2010.
Fernando Poe nuorempi (20. elokuuta 1939 – 14. joulukuuta 2004) oli filippiiniläinen näyttelijä ja poliitikko. Hän syntyi Manilassa ja oli maansa elokuvatuotannon merkkinimiä ennen vuonna 2004 saamaansa presidenttiehdokkuutta.
Poe kuoli aivoissaan tapahtuneeseen tromboosiin 65-vuotiaana. Hänet nimitettiin "Filippiinien kansantaiteilijaksi" postuumisti 24. toukokuuta 2006. [lähde? ]
Furci

| Furci |
| --- | --- |
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Angelo Marchione
Pinta-ala:  
 – Kokonaispinta-ala:  25,99 km²
Väkiluku (31.12.2017):  926
 – Väestötiheys:  36 as./km²
Postinumero:  66050
Infobox OKVirheellinen NIMI-arvo: 
Furci on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 926 ihmistä vuonna 2017. Vuoden 2011 väestönlaskennan mukaan kunnassa oli 1 088 asukasta.
Eurotiomycetes

| Eurotiomycetes |
| --- | --- |
 Aspergillus niger sientä sipulin kuoressa.
Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Eurotiomycetes  O.E. Erikss. & Winka
Infobox OKNimi-testi OK: 
Eurotiomycetes on alakaareen Pezizomycotina kuuluva luokka. Siihen kuuluvia alaluokkia ovat Eurotiomycetidae ja Chaetothyriomycetidae sekä joidenkin tietojen mukaan Mycocaliciomycetidae. Alaluokkaan Eurotiomycetidae luetaan nykyisin lajit, jotka ennen kuuluivat luokkaan Plectomycetes.
Luokkaan kuuluvia lahkoja

Chaetothyriales
Eurotiales
Mycocaliciales
Onygenales
Pyrenulales
Verrucariales
Aspergillus niger mikroskooppikuva.
Aspergillus awamoria
 5 päivän kasvatuksen jälkeen 37 ˚C lämmössä.
Aiheesta muualla

Laji.fi: Eurotiomycetes
http://www.mycologia.org/content/98/6/1053/full (englanniksi)
http://website.nbm-mnb.ca/mycologywebpages/NaturalHistoryOfFungi/Eurotiomycetes.html (englanniksi)
National Center for Biotechnology Information (NCBI): Eurotiomycetes, Taxonomy (englanniksi)
Filiskos Miletoslainen

| Filiskos Miletoslainen> Φιλίσκος ὁ Μιλήσιος.Henkilötiedot |
| --- | --- |
Syntynyt: 300-luku eaa. Miletos
Ammatti:  reettori
Kirjailija
Tuotannon kieli: muinaiskreikka
Aikakausi:  klassinen kausi
Aiheesta muualla
Löydä lisää kirjailijoitaKirjallisuuden teemasivulta
Filiskos Miletoslainen (m.kreik. Φιλίσκος ὁ Μιλήσιος, Filiskos ho Milēsios, lat. Philiscus Milesius; 300-luku eaa.) oli antiikin kreikkalainen reettori, joka oli kotoisin Miletoksesta.
Filiskos oli Isokrateen oppilas. Tätä ennen hän oli ollut maineikas huilunsoittaja. Filiskos kirjoitti puhuja Lykurgoksen elämäkerran sekä epitafin Lysiaasta. Viimeksi mainittu on säilynyt Pseudo-Plutarkhoksella sekä Kreikkalaisessa antologiassa. Koska nimet ”Filiskos” ja ”Filistos” menivät usein sekaisin, on mahdollista, että Filiskos kirjoitti myös teoksen Kansankokouspuheet (Δημηγορίαι, Dēmēgoriai), jonka Suda mainitsee historioitsija Filistos Syrakusalaisen teosten joukossa.
Sudan mukaan historioitsija Timaios Tauromenionlainen oli Filiskoksen oppilas. Toiseksi hänen oppilaakseen mainitaan Neanthes Kyzikoslainen.
Francis Bebey

Francis Bebey (15. heinäkuuta 1929 Douala, Kamerun – 28. toukokuuta 2001 Pariisi, Ranska) oli kamerunilainen kirjailija, säveltäjä, kitaristi ja multi-instrumentalisti. Hänestä tuli yksi tunnetuimmista laulaja-lauluntekijöistä Afrikassa, ja häntä on luonnehdittu maailmanmusiikin isäksi.
Bebey soitti teini-ikäisenä yhtyeissä, mutta meni yliopistoon opiskelemaan matematiikkaa. 1950-luvulla hän lähti Ranskaan Pariisin yliopistossa radioalan opiskelemista varten. Tänä aikana hän omaksui vaikutteita klassiselta kitaristi Andrés Segovialta. Bebey opiskeli radioalaa myös New Yorkin yliopistossa. Hän asettui vuonna 1957 Ghanaan aloittaakseen uran tällä alueella. Vuonna 1960 hän kuitenkin palasi Pariisiin ryhtyäkseen monialaiseksi taiteilijaksi. Hän työskenteli musiikin, veistotaiteen ja kirjoittamisen parissa. Bebey työskenteli Pariisissa myös useilla radioasemilla.
Vuoteen 1967 mennessä Bebey oli tehnyt useita levytyksiä sekä esiintynyt New Yorkissa, Pariisissa ja Afrikassa. Vuonna 1967 ilmestyi hänen ensimmäinen romaaninsa Le fils d'Agatha Moudio, josta julkaistiin englanninkielinen käännös nimellä Agatha Moudio's Son vuonna 1971. Tämä teos toi Bebeylle Grand prix littéraire d'Afrique noiren. Vuonna 1968 ilmestyi Embarras et Cie: nouvelles et poèmes, jossa on yhdeksän novellia, joista kuhunkin on yhdistetty runo. Bebeyn mukaan hänen laaja kokemuksensa radiotyöstä vaikutti hänen kertomustensa tyyliin; hän ajatteli ne pikemminkin kuulijoille kuin lukijoille suunnattuina. Bebeyn myöhempiin teoksiin kuuluvat La Poupée Ashanti (1973) ja Le Roi Albert d'Effidi (1973). Hän kirjoitti myös kirjan radiolähetyksistä Afrikassa ja kaksi afrikkalaista musiikkia käsittelevää teosta, joihin kuului African Music: A People's Art (1975). Ranskassa tutkielma oli julkaistu jo vuonna 1969.
UNESCO palkkasi Bebeyn tutkimaan ja dokumentoimaan perinteistä afrikkalaista musiikkia. Hän toimi UNESCO:n musiikin laitoksen johtajana Pariisissa. Vuoteen 1974 Bebey työskenteli UNESCO:ssa, mutta hän lähti sen palveluksesta keskittyäkseen nimenomaan musiikkiin ja kirjoittamiseen. Bebey isännöi ensimmäistä World Festival of Black Artsia Dakarissa vuonna 1966. Hän kuoli sydäninfarktiin toukokuussa 2001.
Musiikki

Bebeyn ensimmäinen albumi oli Pièces Pour Guitare Seule vuodelta 1965. Siinä hän ylitti eri kulttuuriympäristöjen rajat. Bebey yhdisteli kamerunilaista makossaa ja muita keskisen sekä läntisen Afrikan kansanmusiikin tyylejä eurooppalaiseen barokkimusiikkiin ja romanttiseen musiikkiin. Hän teki useita muita akustisia kitaralevyjä myöhemmin. Kokeilut elektronisen musiikin parissa Bebey aloitti 1970-luvulla. Hän aloitti elektronisesti muunnellulla sanzalla äänittämisen jo vuonna 1974. Häntä seurasi tässä esimerkiksi Konono Nº1.
Bebey oli ensimmäinen afrikkalainen muusikko, joka antoi keskeisen aseman syntetisaattoreille ja rumpukoneille. Hän käytti niitä perinteisten afrikkalaisten ksylofonien, harppujen, sanzojen, huilujen ja lyömäsoitinten rinnalla. Hän perusti oman äänitysstudionsa kotiinsa. Vuosina 1975–1997 Bebey julkaisi yli 20 albumia omalla Ozileka-levymerkillään ja monia muita albumeita muiden levy-yhtiöiden kautta. Elektronisen musiikin levyistä ensimmäinen oli Savannah Georgia (1975), mutta Bebey jatkoi myös enimmäkseen akustisten sanza-albumeiden tekemistä. Vuonna 1976 ilmestyivät albumit Fleur Tropicale ja La Condition Masculine. Bebey soitti albumeillaan itse lukuisia soittimia.
Bebeyn myöhempien äänitysten joukossa olivat Akwaaba (1985), Amaya (1987) ja Dibiye (1998). 70-vuotispäiväänsä juhlistaakseen hän julkaisi lauluistaan albumit Dibiye ja Mbira Dance. Bebey piti mahdollisena innovointia ilman oman kulttuurin musiikin ja taiteellisen identiteetin keskeisten ominaisuuksien vahingoittamista. Bebeyn musiikillisella työllään viitoittamalla tiellä ovat jatkaneet muiden muassa hänen poikansa saksofonisti Toups Bebey ja kosketinsoittaja Patrick Bebey, joka on kuvannut omaa musiikkiaan ilmauksella AMAYA (African Modern And Yet Authentic). Bebeyn työ vaikutti myös Manu Dibangoon ja Mory Kantéen. Kitaristi John Williams teki kappaleen "Hello Francis" tribuuttina Bebeylle. Yhtye Arcade Fire siteerasi laulussaan "Everything Now" Bebeyn kappaletta "The Coffee Cola Song". Arcade Firen äänityksessä perinteistä huilua soitti Patrick Bebey. Myös Kronos Quartet on tulkinnut Bebeyn sävellyksiä.
Furanyylifentanyyli

| Furanyylifentanyyli |
| --- | --- |

Tunnisteet
IUPAC-nimi:  N-fenyyli-N-[1-(2-fenyylietyyli)piperidin-4-yl]furaani-2-karboksamidi
CAS-numero:  101345-66-8
PubChem CID:  13653606
Ominaisuudet
Molekyylikaava:  C24H26N2O2
Moolimassa:  374,475 g/mol
Furanyylifentanyyli (Fu-F) on analgeettinen opioidi ja fentanyylin johdos, sitä on myyty muuntohuumeena. Kemikaali on suunnilleen viisi kertaa fentanyyliä miedompi vaikutuksiltaan.[lähde? ]
Fentanyylijohdannaisten sivuvaikutukset ovat osapuilleen itse fentanyylin kaltaisia, kuten esimerkiksi kutina, pahoinvointi ja mahdollisesti hengenvaarallinen hengityslama.
Furanyylifentanyyli on aiheuttanut jopa satoja kuolemantapauksia ympäri Euroopan ja entisissä Neuvostoliittoon kuuluneissa valtioissa. Se on myös aiheuttanut kuolemantapauksia Virossa 2000-luvun alussa, ja siitä on myös kehitetty uusia variaatioita joita on myös alkanut esiintyä huumausainemarkkinoilla.
Hengenvaarallisia vastareaktioita kemikaalin käytöstä on esiintynyt Ruotsissa. Se on aiheuttanut ainakin seitsemän kuolemantapausta Cook Countyssä, Illinoisissa.
Furanyylifentanyyli on luokiteltu laittomaksi aineeksi Ruotsissa tammikuussa 2016.
DEA:n mukaan fentanyyliä ja sen johdoksia on massatuotettu Kiinassa salaisissa laboratorioissa, joista niitä on salakuljetettu Yhdysvaltoihin perinteisten Meksikossa sijaitsevien reittien kautta. Kiinalaiset kemistit ovat kehittäneet fentanyylistä uusia variaatioita kiertääkseen Yhdysvaltojen huumausainelakia, ja näin kehittäneet uusia muuntohuumeita jotka eivät ole Yhdysvalloissa laittomia, mutta muistuttavat vaikutuksiltaan fentanyyliä.
Käännös suomeksi
Filiátes (vuori)

| --- | --- |
Sijainti:  Thesprotia, Epeiros, Kreikka Albania
Korkeus merenpinnasta:  1 064 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Filiátes (kreik. Φιλιάτες eli Óri Filiatón, Όρη Φιλιατών, ”Filiáteen vuoret”) on vuori ja vuorijono Epeiroksessa luoteisessa Kreikassa ja pohjoisosaltaan myös Albanian puolella. Sen korkeus on 1 064 metriä.
Filiátes-vuoren Kreikan puoleiset osat sijaitsevat Thesprotian alueyksikön alueella. Vuoren korkeimman huipun nimi on Kótsion (Κότσιον) tai Theóstrougka (Θεόστρουγκα). Vuoren lähellä sijaitsevat Filiáteen kaupunki ja Filiáteen kunta ovat saaneet nimensä vuoresta.
Vuori on osa Natura 2000 -aluetta, johon kuuluu myös muun muassa läheinen Tsamantás-vuori.
Formula 2000

Formula 2000 tai F2000 voi tarkoittaa seuraavia:
F2000 Championship Series, yhdysvaltalainen sarja
USF2000 Championship, yhdysvaltalainen sarja
Pacific F2000, yhdysvaltalainen sarja
Super Formula, ennen japanilainen Formula 2000 -sarja
F2000 Italian Formula Trophy, italialainen sarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Formula 2000”, voi hakea sivunnimihaulla, laajalla sivunnimihaulla tai tekstihaulla.
Et pourquoi les crayons ?

| Et pourquoi les crayons ? Amélie-les-crayons |
| --- | --- | --- |

Studioalbumin tiedot
 Julkaistu: 2004
 Tuottaja(t): Omakustanne
 Tyylilaji: Folkmusiikki, chanson française
 Kesto: 51.49
 Levy-yhtiö: Omakustanne
Amélie-les-crayonsin muut julkaisut
| Le chant des coquelicots 2002 | Et pourquoi les crayons ? 2004 | La porte plume 2007 |
Et pourquoi les crayons ? on Amélie-les-crayonsin ensimmäinen täysin studiossa äänitetty albumi. Albumi on äänitetty vuonna 2004 Lyonissa. Siihen on haluttu saada akustinen ja yksinkertainen soundi.[lähde? ] Levyllä on myös kaikki kappaleet, jotka olivat Amélien edellisellä EP-levyllä.
Kappaleet

petit caillou – 3.18
en mission – 2.41
jasmin tea – 3.13
la garde robe d'elizabeth – 4.58
le paillasson – 4.27
ch'veu blanc – 2.25
le blues des ragnagnas – 2.45
mon docteur – 3.17
la valse du danseur de lune – 5.19
frère de casserole – 2.49
promets-moi – 3.27
mademoiselle poux – 2.37
fuseau horaire – 3.44
ta p'tite flamme – 6.44
Tekijät

Sävellys ja sanoitus: Amélie-les-crayons
Levyn ulkoasu: Samuel Ribeyron
Tukijat: Région Rhône-Alpes, Adami, Sacem
Soittajat:
Heiko Wilhelm: piano, klarinetti, tuuba, laulu
Michel Caroline: haitari, laulu
Laurent Fellot: kontrabasso, lyömäsoittimet, laulu
Aiheesta muualla

Levyn tiedot ja kuuntelunäytteitä (Arkistoitu – Internet Archive) (ranskaksi)
Frank Dobson

Frank Dobson (1888–1963) oli brittiläinen kuvanveistäjä. Hänen tyylinsä oli massiivinen mutta koristeellinen ja muistutti klassismia. 1920–1930 Dobson oli Eric Gillin ohella johtoasemassa Englannin kuvanveistossa. Hän esiintyi lisäksi piirtäjänä.
Aiheesta muualla

Kuvia tai muita tiedostoja aiheesta Frank Dobson Wikimedia Commonsissa
Forum24

| Forum24 |
| --- | --- |

Lehtityyppi:  ilmaisjakelulehti
Kustantaja:  Kaleva365 Oy
Julkaisija:  Kaleva365 Oy
ISSN:  ISSN 1458-4042
Levikki:  85 000 (2021)
Perustettu:  2001
Päätoimittaja:  Niina Hentilä
Kotikunta:  Oulu
Kotimaa:  Suomi
Sivukoko:  tabloidi
Ilmestymistiheys:  ke
Kieli:  suomi
Aiheesta muualla
Kotisivu
Forum24 on Oulun seudulla kerran viikossa ilmestyvä ilmainen uutis- ja ajankohtaislehti. Lehti jaetaan keskiviikkoisin. Lehden levikki on noin 85 000 kappaletta ja sitä julkaisee Kaleva365 Oy.
Lehti jaetaan kotitalouksiin Oulun (Ylikiimingin ja Iin alueilla telinejakelu) lisäksi Kempeleessä, Limingassa ja Tyrnävällä sekä Limingan, Tupoksen ja Tyrnävän taajamiin. Lisäksi Muhoksella on telinejakelu. 
Taloustutkimus Oy:n lehtien lukemistutkimuksen (8/2005) mukaan Forum24 on Oulun seudun luetuin lehti 15–44-vuotiaiden keskuudessa.[lähde? ] Lehden jakelusta vastaa Oulun Jakelutoimisto Oy.
Vuodesta 1958 ilmestynyt Oulun kaupunkilehti Oulu-lehti yhdistyi Forum24-lehteen maaliskuussa 2020.
Aiheesta muualla

Forum24
Muuta Ouluun liittyvää
Eva Barda

Eva Barda (s. 2. marraskuuta 1990 Kalifornia, Yhdysvallat) on kalifornialainen näyttelijä joka on esiintynyt useissa elokuvissa. Hän näytteli vuonna 2004 televisiosarjassa  The Blue Light. Samana vuonna tapahtui myös tytön ensiesiintyminen.
Filmografia

The Blue Light (2004) (TV) – Jess
Stop That Cycle (2004) – Juniors Friend
Erica 1988 (2004) – Deanna/Erica's Sister
Ascension (2004) – Annie
Erosion (2005) – Coffee Shop Patron
Lovin'n Scoopful (2005) – Rachel
Aiheesta muualla

Eva Barda Internet Movie Databasessa. (englanniksi)
Fernando Roig Alfonso

Fernando Roig Alfonso (s. 25. kesäkuuta 1947 Pueblo Nuevo, Valencia, Espanja) on espanjalainen liikemies ja urheiluvaikuttaja. Hän toimii espanjalaisen jalkapalloseura Villarreal Club de Fútbolin puheenjohtajana. Roig omistaa itse myös valtaosan seuran toiminnasta, jotka hän osti haltuunsa kaudella 1997–1998.
Roigin omistuksessaan Villarreal Club de Fútbol on kasvanut seurana yhdeksi Espanjan suurimmista. Seuran edutusjoukkue onnistui vakiinnuttamaan pelipaikkansa maan korkeimmalla sarjatasolla Primera Divisiónissa 2000-luvulla, sekä se pelasi myös Eurooppa-liigaassa että Mestarien liigaassa. Joukkueen maineikkaampana saavutuksena varmasti Mestarien liiga välieriin eteneminen kaudella 2005–2006. Hän on pitänyt huolta ja kehittänyt myös huomattavasti seuran junioritoimintaa, josta osoituksena muun muassa Villarreal B:n nouseminen Segunda Divisióniin kaudeksi 2009–2010.
Roig omistaa keramiikka-alan yrityksen nimeltä Pamesa, jonka puheenjohtajana hän myös toimii. Lisäksi hän omistaa 9% osuuden päivittäistavarakauppaketju Mercadonan osuuksista, jota johtaa hänen veljensä Juan.
Sanomalehti Mundo Deportivo palkitsi hänet vuoden 2008 parhaana urheilujohtajana.
Aiheesta muualla

Pamesa Cerámican kotisivusto (Arkistoitu – Internet Archive) (espanjaksi)
Eva Alexanderson

Eva Alexanderson (11. syyskuuta 1911 – 20. joulukuuta 1994) oli ruotsalainen kirjailija ja kääntäjä.
Alexanderson valmistui filosofian kandidaatiksi Lundin yliopistosta 1935. Hän opiskeli Toulousessa 1930−1931, Barcelonassa 1936 ja Roomassa 1938–1939. Hän oli Svenska Bokförlagetin palveluksessa 1934–1937, NU-lehdessä 1937–1938 ja 1941–1942, Ruotsin ulkopoliittisessa instituutissa (Utrikespolitiska Institutet) 1942−1944, Bonniers förlagissa 1946−1955. Hän käänsi ranskan- ja italiankielistä kirjallisuutta ruotsiksi ja kirjoitti romaaneja. Lisäksi hän on kirjoittanut novelleja ja artikkeleita.
Valmistuttuaan Lundista hän teki Svenska bokförlagetissa työskennellessään useita ulkomaanmatkoja, joilla hän heräsi poliittisesti, mikä vaikutti hänen myöhempään työhönsä. Hän teki töitä natsismin vastaisessa lehdessä NU ja Ulkopoliittisessa instituutissa. Toisen maailmansodan jälkeen hän aloitti omaelämäkerrallisesti värittyneen kirjailijanuransa. Hän pohti uskonnollisia kysymyksiä ja löysi kodin katolisuudesta.
Alexandersonin viimeinen käännöstyö on vuonna 1989 ilmestynyt Umberto Eco -ruotsinnos Foucaults pendel. Kaunokirjallisuuden lisäksi hän käänsi ruotsiksi tietokirjallisuutta sekä italialaisia taistelulauluja, joista on tullut suosittuja.
Alexandersonin puoliso oli vuosina 1944−1946 filosofian lisensiaatti Ragnvald Lundström.
Palkinnot

Ruotsin akatemian kääntäjäpalkinto 1961
Elsa Thulin -palkinto 1969
Letterstedtin kääntäjäpalkinto 1985 Umberto Econ teoksesta Rosens namn (Ruusun nimi)
Samfundet De Nion kääntäjäpalkinto 1985
Teokset

Resa till smältpunkten (1954)
mig som liten är (1955)
Guldhönan (1956)
Väckt ur drömmen (1958)
Fyrtio dagar i öknen (1964, 1984)
Pilgrimsfärd (1967)
Kontradans (1969)'
(toim.) De homosexuella i församlingen (1973)
Savannityranni

| Savannityranni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Tyrannit Tyrannus
Laji::  albogularis
Kaksiosainen nimi
 Tyrannus albogularis  Burmeister, 1856 
Katso myös
   Savannityranni Wikispeciesissä   Savannityranni Commonsissa 
Infobox OKNimi-testi OKIUCN-testi OK: 
Savannityranni (Tyrannus albogularis) on tyrannien heimoon kuuluva eteläamerikkalainen varpuslintu. Sen esiintymisalue ulottuu Venezuelan kaakkoisosista Guyanaan, Surinameen, Ranskan Guayanaan, keskiseen Brasiliaan ja Bolivian pohjoisosaan. Hermann Burmeister kuvaili lajin holotyypin Minas Geraisin Lagoa Santasta vuonna 1856.
Dorothy Stringer High School

Dorothy Stringer High School on urheiluun erikoistunut oppilaitos 11-16-vuotialle ja se sijaitsee Brightonissa, Englannissa, samalla kampusalueella Balfour Primary School-, Varndean School- ja Varndean College -oppilaitosten kanssa. Balfour Primary Schoolia lukuun ottamatta oppilaitokset toimivat aikaisemmin eri koulutusmuodoissa, sillä esimerkiksi Dorothy Stringer High School oli secondary modern school, kun taas Varndean College ja Varndean School olivat tyttö- ja poikakoulu.
Vuonna 2003 Dorothy Stringer High School oli yksi muutamasta koulusta, jotka olivat mukana yksityisrahoitusaloitteessa. Dorothy Stringer High Schoolin kohdalla tämä tarkoitti uuden liikuntahallin rakentamista sekä uutta musiikki- ja ICT-kalustoa.
Palkinnot ja aloitteet

Dorothy Stringer High School sai Vihreän lipun vuonna 1998 ympäristötietoisuudestaan ja aktivismistaan. Tänäkin päivänä se on Brightonin ainoa lipun saanut toisen asteen oppilaitos. 1990-luvun loppupuolella koulussa tehdyt ympäristölliset muutokset keskittyivät kierrätykseen, energiaan sekä koulun ilmeen kohentamiseen.
Vuonna 2002 koulu erikoistui urheiluun, minkä vuoksi oppilailla on urheilullista koulutusta kaksi tuntia viikossa. Urheiluun erikoistuminen on tuonut mukanaan muun muassa entisen liikuntahallin purkamisen ja uuden, kaksi kertaa suuremman liikuntahallin rakentamisen, missä on lisäksi erillinen tanssistudio, kuntosali ja pukuhuoneet.
Dorothy Stringer High School on myös mukana muun muassa Hyvä koulu -hankkeessa ja se on Big Lottery -rahaston tulojen, sekä Euroopan unionin III A -ohjelman avustusten saaja.
Tapahtumat > Palkintojen jako

Tässä tilaisuudessa oppilaille jaetaan akateemisten ja oppimäärään kuulumattomien aineiden palkintoja edeltävän vuoden työstään ja esityksistään. Tilaisuudessa jaetaan 120 palkintoa, kuten ala-asteella saavutuksista ja vaivannäöstä, yläasteella ainekohtaisista saavutuksista ja panoksesta musiikkiin, näyttämötaiteeseen, ympäristöprojekteihin ja muihin tapahtumiin. Monet näistä palkinnoista on nimetty henkilökunnan entisten ja arvovaltaisten henkilöiden mukaan. Tilaisuuteen kuuluu myös johtajapojan ja -tytön, sekä vieraan pitämät puheet. Lisäksi koulun orkesteri ja kuoro, sekä yhä useammin myös muut musiikkiryhmät, esiintyvät.
Tapahtumat > Joululaulutapahtuma

Joululaulutapahtumaa vietetään joulukuussa lukukauden viimeisenä torstaina St Peterin kirkossa. Perinteinen Nine Lessons and Carols -tapahtuma kokoaa yhteen koulun suuren, noin 150 oppilaan kuoron sekä 200-300 henkilön seurakunnan.